คนใจดีนำอาหารไปช่วยชาวมันนิ หลังหนีเข้าป่าลึกที่สตูล เพราะกลัวโควิด-19
กลุ่มมันนิกลุ่มเฒ่าไข่ กลัวการระบาดของโรคโควิด-19 หอบลูกหลานจากบ้านวังนาใน อ.ละงู จ.สตูล หนีเข้าไปอยู่ในป่าลึก ด้านคนใจดีเป็นห่วงกลัวไม่มีอาหารกิน บุกป่า 4 ชม. ส่งอาหารแห้ง และของจำเป็นไปให้เมื่อวันที่ 26 เม.ย.63 หลังจากสถานการณ์ไวรัสโควิด-19 แพร่ระบาดอย่างรวดเร็ว มีการประชาสัมพันธ์กันทุกหมู่บ้านให้มีการใส่หน้ากากอนามัย เว้นระยะห่างทางสังคมและหมั่นล้างมืออยู่เสมอ จนกระทั่งมีการออกประกาศในจังหวัดหลายฉบับ และเมื่อมีการปิดแหล่งท่องเที่ยวเกิดขึ้นเพื่อป้องกันการแพร่ระบาด สถานที่ท่องเที่ยวที่มีกลุ่มเงาะป่าซาไก หรือชาวมันนิ บริเวณพื้นที่ ม.10 บ้านวังนาใน ต.น้ำผุด อ.ละงู จ.สตูล ก็มีการปิดห้ามนักท่องเที่ยวเข้าชมมันนิขณะที่กลุ่มมันนิกลุ่มเฒ่าไข่ ซึ่งมีการตั้งทับอยู่ประมาณ 57 คนก็กลัวว่าคนเมืองจะนำเชื้อมาแพร่กระจายสู่ชาวมันนิ จึงหอบลูกหลานชาวมันนิหนีไปอยู่ในป่าเขตรอยต่อ 3 จังหวัดคือ สตูล พัทลุง ตรัง ห่างจากจุดเดิมประมาณ 4 กม.หลังจากกลุ่มมันนิได้เข้าป่าไปนานนับเดือน นายคะนึง จันทร์แดง เจ้าของป๋านึงล่องแก่ง จ.สตูล หนึ่งในผู้ที่ชาวมันนิให้ความนับถือ พร้อมด้วย นายกิตติพงศ์ ประเสริฐ ผญบ. ม.10 บ้านวังนาใน ต.น้ำผุด นายวรศิษฎ์ เลียงประสิทธิ์ ส.ส.จ.สตูล เขต 2 พร้อมด้วยผู้ประกอบการล่องแก่งในพื้นที่ ม.10 ต.น้ำผุด อ.ละงู รพ.สต.น้ำผุด ลงพื้นที่นำหัวมัน ผลไม้และยารักษาโรค หน้ากากอนามัย แอลกอฮอล์ ให้กับ นายไข่ ศรีมะนัง ซึ่งเป็นหัวหน้ากลุ่มชาวมันนิในพื้นที่ออกมารับสิ่งของ โดยใช้เวลาในการเดินทางไป-กลับถึง 4 ชั่วโมงสาเหตุที่กลุ่มมันนิได้หนีเข้าป่าลึก เพราะกลัวโรคไวรัสโควิด-19 เนื่องจากสถานที่ทับเดิมนั้นจะมีคนเดินทางมาเยี่ยมบ่อย ชาวมันนิกังวลจะติดโรคจึงพากันเข้าป่าเพื่อป้องกันตนเอง และจะกลับออกมาหลังสถานการณ์คลี่คลายแล้ว ชาวมันนิจะอยู่รวมกันเป็นกลุ่ม หากต้องเว้นระยะห่างทางสังคมเขาจะทำไม่ได้ จึงต้องหนีให้ห่างจากโรคไว้ก่อน เพื่อความปลอดภัยของพวกเขานายคนึง จันทร์แดง กล่าวว่า กลุ่มชาวมานิกลุ่มเฒ่าไข่ จะมีสมาชิกร่วมทั้งหมด 57 คน ซึ่งหากอยู่ในกลุ่มของเขาเองนั้น เขามองว่าเขาปลอดโรค เพราะหากมีคนเข้ามาอาจนำโรคเข้ามาได้ การเป็นอยู่ของมันนิ เขากินหัวมัน และสัตว์ป่าเป็นอาหาร แต่จากสถานการณ์ปัจจุบัน อาหารดังกล่าวในป่าหายาก ชาวบ้านในพื้นที่รวมทั้งส.ส.เขต 2 เองก็เป็นห่วง จึงนำอาหารมาให้ได้ประทังชีวิตเพราะในป่านั้นหายาก โดยนำข้าวสาร มัน ฟัก แตงโม ปลาเค็ม โดยเฒ่าไข่บอกว่าหากเหตุการณ์ดีขึ้นอีก 1-2 สัปดาห์ ก็จะกลับลงมาอยู่ที่ทับเก่าเหมือนเดิม.
กลุ่มมันนิกลุ่มเฒ่าไข่ กลัวการระบาดของโรคโควิด-19 หอบลูกหลานจากบ้านวังนาใน อ.ละงู จ.สตูล หนีเข้าไปอยู่ในป่าลึก ด้านคนใจดีเป็นห่วงกลัวไม่มีอาหารกินบุกป่า 4 ชม. ส่งอาหารแห้งและของจำเป็นไปให้
โควิด-19,ไวรัสโคโรนา,ชาวมันนิ,มอบอาหาร,หนีเข้าป่าลึก,สตูล,ข่าวทั่วไป